ທ່ານ ກິແກ້ວ ໄຂຄໍາພິທູນ ລັດຖະມົນຕີກະຊວງ ຖະແຫລງຂ່າວ, ວັດທະນະທຳ ແລະ ທ່ອງທ່ຽວ(ຖວທ) ໄດ້ລາຍງານຕໍ່ກອງປະຊຸມ ໃຫຍ່ອົງຄະນະພັກກະຊວງ ຖວທ ຄັ້ງທີ V ໃນວັນທີ 10 ທັນວາ 2020 ຜ່ານມານີ້ວ່າ: ການຈັດຕັ້ງປະຕິວັດວຽກງານສື່ມວນຊົນ ໃນໄລຍະ 5 ປີຜ່ານມາ ພວກເຮົາກໍຍັງມີຈຸດອ່ອນ ແລະ ຂໍ້ຄົງຄ້າງຈໍານວນໜຶ່ງ ທີ່ຕ້ອງເປັນເຈົ້າການສຸມໃສ່ແກ້ໄຂໃຫ້ຕົກໄປ ໂດຍສະເພາະ ການສ້າງກົດໝາຍ ແລະ ນິຕິກໍາລຸ່ມກົດໝາຍ ຍັງບໍ່ພຽງພໍ ໃນດ້ານຈໍານວນ ແລະ ຄຸນນະພາບບໍ່ສູງ, ການປະຕິບັດກົດໝາຍ, ລະບຽບການຄຸ້ມຄອງທີ່ມີແລ້ວ ກໍຄືມະຕິຄໍາສັ່ງບໍ່ເຂັ້ມງວດ; ການຫັນໄປສູ່ການກຸ້ມຕົນເອງດ້ານລາຍຮັບວິຊາການເທື່ອລະກ້າວ ຂອງຂະແໜງຖະແຫລງຂ່າວ-ສື່ມວນຊົນ ບໍ່ບັນລຸໄດ້ຕາມຄາດໝາຍທີ່ໄດ້ວາງໄວ້; ພື້ນຖານໂຄ່ງລ່າງ, ວັດຖຸ-ເຕັກນິກຊຸດໂຊມຫລ້າຫລັງ ຍັງບໍ່ທັນເປັນລະບົບຄົບຊຸດ ແລະ ທັນສະໄໝ, ການຫັນປ່ຽນຈາກລະບົບອານາລັອກໄປສູ່ ດີຈີຕອນຍັງບໍ່ທັນສຳເລັດ; ເນື້ອໃນ ແລະ ຮູບການໂຄສະນາ ຍັງບໍ່ຕອບສະໜອງໄດ້ຕາມຄວາມຕ້ອງການຂອງສັງຄົມ. ແນວໃດກໍຕາມ ເພື່ອເຮັດໃຫ້ຂົງເຂດວຽກງານງານ ສື່ມວນຊົນ ມີຄວາມເຂັ້ມແຂງ ແລະ ມີການພັດທະນາດ້ວຍຜົນສໍາເລັດຜົນ ໃນຊຸມປີຕໍ່ໜ້າ ກະຊວງ ຖວທ ...Read More »
News
ເປີດງານ ວາງສະແດງຮູບພາບ 45 ປີ ແຫ່ງການເຕີບໃຫຍ່ຂະຫຍາຍຕົວຂອງ ສປປ ລາວ……….
ໃນວັນທີ 11 ທັນວາ 2020 ນີ້, ຫ້ອງວ່າການສູນກາງພັກ ໄດ້ຈັດງານວາງສະແດງຮູບພາບ 45 ປີ ແຫ່ງການເຕີບໃຫຍ່ຂະຫຍາຍຕົວ ຂອງ ສປປ ລາວ ຢູ່ຫໍພິພິທະພັນໄກສອນ ພົມວິຫານ ນະຄອນຫລວງວຽງຈັນ ໂດຍມີທ່ານ ກິແກ້ວ ໄຂຄຳພິທູນ ລັດຖະມົນຕີກະຊວງຖະແຫລງຂ່າວ ວັດທະ ນະທຳ ແລະ ທ່ອງທ່ຽວ, ມີບັນດາຮອງລັດຖະມົນຕີ, ຫົວໜ້າກົມ, ຮອງກົມ ພ້ອມແຂກຖືກເຊີນ ເຂົ້າຮ່ວມ. ງານວາງສະແດງໃນຄັ້ງນີ້, ມີຮູບພາບທັງໝົດ 250 ກວ່າຮູບ, ທີ່ສ່ອງແສງໃຫ້ເຫັນເຖິງຜົນງານການເຄື່ອນໄຫວວຽກງານຂອງບັນດາຜູ້ນຳພັກ, ລັດ ໃນໄລຍະ 45 ປີ ຜ່ານມາ ຈົນເຖິງປັດຈຸບັນ, ເປັນຕົ້ນ ການເຕີບໃຫຍ່ຂະຫຍາຍຕົວ ແລະ ການຊີ້ນໍາ-ນໍາພາຂອງ ພັກປະຊາຊົນປະຕິວັດລາວ ໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ, ຂົງເຂດການປົກຄອງ ສປປ ລາວ (ອົງການນິຕິບັນຍັດ, ບໍລິຫານ ແລະ ຕຸລາການ), ຂົງເຂດວຽກງານປ້ອງກັນຊາດ-ປ້ອງກັນຄວາມສະຫງົບ, ຂົງເຂດວຽກງານເສດຖະກິດ, ຂົງເຂດວຽກງານວັດທະນະທໍາ-ສັງຄົມ ແລະ ຂົງເຂດການພົວພັນການຕ່າງປະເທດ ...Read More »
ADB ຄາດວ່າ GDP ຂອງອາຊີ ປີໜ້າຈະເຕີບໂຕ 6,8% ແລະ ລາວ ຈະເຕີບໂຕຢູ່ທີ່………
ກິດຈະການທາງເສດຖະກິດໃນອາຊີກຳລັງພັດທະນາຄາດວ່າຈະຫົດຕົວ 0,4% ໃນປີນີ້ ກ່ອນທີ່ຈະເພີ່ມຂຶ້ນເຖິງ 6,8% ໃນປີ 2021 ເນື່ອງຈາກພູມມິພາກນີ້ ກຳລັງກ້າວໄປສູ່ການຟື້ນຕົວຈາກຜົນກະທົບຂອງການແຜ່ລະບາດຂອງໂລກໂຄວິດ-19 ຕາມລາຍງານຂອງທະນາຄານ ເພື່ອການພັດທະນາອາຊີ (ADB) ໃນວັນທີ 10 ທັນວາ 2020 ນີ້. ການຄາດການເຕີບໃໝ່ທີ່ນຳສະເໜີເປັນສ່ວນເສີມຂອງການອັບເດດ Asian Development Outlook (ADO) ປີ 2020 ເປັນການປັບປຸງຈາກການຄາດການເຕີບໂຕຂອງຜະລິດຕະພັນ ພາຍໃນ (GDP) ໃນເດືອນກັນຍາ -0,7% ໃນຂະນະທີ່ແນວໂນ້ມປີ 2021 ຍັງຄົງບໍ່ປ່ຽນແປງ ແຕ່ແນວໂນ້ມຈະແຕກຕ່າງກັນ ພາຍໃນພູມມີພາກ ໂດຍອາຊີຕາເວັນອອກມີແນວໂນ້ມທີ່ຈະເຕີບໂຕໃນປີນີ້ໃນຂະນະທີ່ພາກອື່ນໆກຳລັງຫົດຕົວ. ຄາດການເຕີບໂຕໃນປີ 2020 ໃນອາຊີຕາເວັນອອກເພີ່ມຂຶ້ນຈາກ 1,3% ເປັນ 1,6% ການເຕີບໂຕໃນປີ 2021 ຍັງຄົງຄາດການໄວ້ທີ່ 7,0% ການຄາດການກ່ອນໜ້ານີ້ ໃນອາຊີຕາເວັນອອກສຽງໃຕ້ຄາດວ່າຈະຫົດຕົວ 4,4% ໃນປີ 2020 (ຕົວເລກເກົ່າ 3, 8%) ແລະ ການເຕີບໂຕໃນປີ 2021 ຄາດວ່າຈະຢູ່ທີ່ 5,2% ແທນທີ່ຈະເປັນ 5,5%. ...Read More »
ການທ່ອງທ່ຽວລາວ ຍັງບໍ່ທັນຫັນໄປສູ່ອຸດສາຫະກໍາທີ່ແທ້ຈິງ………………..
ໂດຍປະຕິບັດຕາມຍຸດທະສາດພັດທະນາເສດຖະກິດ-ສັງຄົມ ແຫ່ງຊາດ ທີ່ຖືເອົາການທ່ອງ ທ່ຽວ ເປັນຕົວຂັບເຄື່ອນໃຫ້ເສດຖະກິດຂອງຊາດເຕີບໂຕ, ວຽກງານທ່ອງທ່ຽວໄດ້ຮັບການສົ່ງເສີມ ແລະ ພັດພັດທະນາທາງດ້ານໂຄງລ່າງພື້ນຖານ, ແຫລ່ງທ່ອງທ່ຽວ, ສະຖານທີ່ພັກເຊົາ, ຮ້ານອາຫານ, ຜະລິດ ຕະພັນການທ່ອງທ່ຽວໃໝ່ ແລະ ການບໍລິການ ໂດຍໄດ້ຮັບທຶນຈາກລັດຖະບານ, ເງິນກູ້ຢືມ ແລະ ຊ່ວຍ ເຫລືອລ້າຈາກທະນາຄານພັດທະນາອາຊີ ໄລຍະ 1 ແລະ 2 ເພື່ອພັດທະນາໂຄ່ງລ່າງພື້ນຖານເພື່ອຮັບໃຊ້ການທ່ອງທ່ຽວ, ການຊ່ວຍເຫລືອລ້າຈາກປະເທດນິວຊິແລນ ແລະ ຄູ່ຮ່ວມພັດທະນາອີກຈໍານວນໜຶ່ງ. ຢ່າງໃດກໍຕາມ ໃນໄລຍະຜ່ານມາ ການທ່ອງທ່ຽວຂອງລາວ ຍັງບໍ່ທັນຫັນໄປສູ່ອຸດສາຫະກໍາທີ່ແທ້ຈິງ ແລະ ພື້ນຖານໂຄງລ່າງຍັງຈໍາກັດ ເນື່ອງຈາກເສັ້ນທາງເຂົ້າເຖິງແຫລ່ງທ່ອງທ່ຽວຢູ່ເຂດຫ່າງໄກຫລາຍແຫ່ງ ຍັງພົບຄວາມຫຍຸ້ງຍາກ, ບໍ່ໄດ້ຕາມມາດຕະຖານ, ເສັ້ນທາງເຊື່ອມຕໍ່ທາງບົກ ແລະ ທາງອາກາດ ໄປສູ່ຕະຫລາດເປົ້າໝາຍທາງໄກຍັງມີໜ້ອຍ; ການໂຄສະນາການທ່ອງທ່ຽວ ບໍ່ທັນມີຄຸນນະພາບສູງ, ຍັງບໍ່ທັນເຂົ້າເຖິງທຸກຕະຫລາດເປົ້າໝາຍ, ຮູບການໂຄສະນາບໍ່ທັນດຶງດູດປະທັບໃຈ ແລະ ການຄຸ້ມຄອງການ ທ່ອງທ່ຽວຍັງຂາດປະສິດທິພາບ. ທ່ານ ກິແກ້ວ ໄຂຄໍາພິທູນ ລັດຖະມົນຕີ ກະຊວງຖະແຫລງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ໄດ້ລາຍງານໃນກອງປະຊຸມ ໃຫຍ່ອົງຄະນະພັກກະຊວງ ຖວທ ...Read More »
ທ່ານ ລມຕ ປະຈຳ ສນຍ ຮັບເຄື່ອງຊ່ວຍເຫຼືອປ້ອງກັນພະຍາດ ໂຄວິດ-19
ໃນຕອນບ່າຍ ວັນທີ 10 ທັນວາ 2020, ທີ່ ຫ້ອງວ່າການສຳນັກງານນາຍົກລັດຖະມົນຕີ (ຫສນຍ), ທ່ານ ລຽນ ທີແກ້ວ, ລັດຖະມົນຕີປະຈຳສຳນັກງານນາຍົກ ຕາງໜ້າໃຫ້ ຫສນຍ ໄດ້ຮັບເຄື່ອງຊ່ວຍເຫຼືອປ້ອງກັນພະຍາດ ໂຄວິດ-19 (ຜ້າອັດປາກອະນາໄມ ຈຳນວນ 10.000 ແຜ່ນ) ຈາກບໍລິສັດ ລາວອາຊີ ພັດທະນາເສດຖະກິດ ແລະ ການລົງທຶນ ບ໊ອກ ຈຳກັດ. ໂດຍການກ່າວມອບ ຂອງ ທ່ານ ຈ້າວ ເວີນ ຢູ (ZHAO WEN YU) ທູດເສດຖະກິດ ຈາກສຳນັກງານທູດເສດຖະກິດຈີນ; ມີພະນັກງານທີ່ກ່ຽວຂ້ອງ ຂອງ ຫສນຍ ແລະ ບໍລິສັດ ທີ່ນຳເຄື່ອງມາມອບ ເຂົ້າຮ່ວມ. ໃນໂອກາດນີ້, ທ່ານ ລຽນ ທີແກ້ວ ໄດ້ສະແດງຄວາມຂອບໃຈ ແລະ ຕີລາຄາສູງ ຕໍ່ການຊ່ວຍເຫຼືອ ຂອງບໍລິສັດ ລາວອາຊີ ພັດທະນາເສດຖະກິດ ແລະ ການລົງທຶນ ບ໊ອກ ຈຳກັດ, ...Read More »
ຈີນສັນຍາຈະສະໜອງຢາວັກຊິນພະຍາດໂຄວິດ-19 ໃຫ້ແກ່ປະເທດຕ່າງໆໃນໂລກ……..
ໃນກອງປະຊຸມສຸດຍອດ G20 ທີ່ຈັດຂຶ້ນໃນເມື່ອບໍ່ດົນມານີ້, ທ່ານ ສີຈິ້ນຜິງ ປະທານປະເທດຈີນໄດ້ໃຫ້ຄຳເຫັນສັນຍາຕໍ່ໂລກວ່າຈະສະໜອງການຊ່ວຍເຫຼືອແລະໃຫ້ການສະໜັບສະໜູນແກ່ປະເທດພວມພັດທະນາອື່ນໆເພື່ອເຮັດໃຫ້ຢາວັກຊິນພະຍາດໂຄວິດ-19 ກາຍເປັນຜະລິດຕະພັນສາທາລະນະທີ່ປະຊາຊົນຂອງປະເທດຕ່າງໆສາມາດເຂົ້າເຖິງແລະສາມາດຊີ້ໄດ້. ຄຽງຄູ່ກັບການຊຸກຍູ້ວຽກງານຄົ້ນຄວ້າຜະລິດຢາວັກຊິນພະຍາດໂຄວິດ-19ຂອງຈີນ, ຄວາມມຸ່ງຫວັງດັ່ງກ່າວພວມໄດ້ບັນລຸຜົນເປັນຈິງ. ວັນທີ 9 ທັນວານີ້, ກະຊວງສາທາລະນະສຸກແລະປ້ອງກັນພະຍາດສະຫະລັດອາຣັບເອມີເຣດໄດ້ປະກາດວ່າ:ໄດ້ອະນຸຍາດໃຫ້ກຸ່ມບໍລິສັດການຢາແຫ່ງຊາດຈີນຂຶ້ນທະບຽນຢາວັກຊິນພະຍາດໂຄວິດ-19 ຢູ່ໃນປະເທດຕົນຢ່າງເປັນທາງການ. ກ່ອນໜ້ານີ້, ຢາວັກຊິນພະຍາດໂຄວິດ-19 1 ລ້ານຫຼອດງວດທີສອງຂອງຈີນໄດ້ຖືກສົ່ງໄປລັດຊາວປາວໂລປະເທດບຣາຊີນ; ຢາວັກຊິນພະຍາດໂຄວິດ-19 ຈຳນວນ 1,2 ລ້ານຫຼອດງວດທຳອິດຂອງຈີນໄດ້ຖືກສົ່ງໄປຮອດນະຄອນຫຼວງຈາກາຕາປະເທດອິນໂດເນເຊຍແລະອື່ນໆ. ປັດຈຸບັນນີ້, ຈຳນວນຜູ້ຖືກບົ່ງມະຕິເປັນພະຍາດໂຄວິດ-19 ໃນໂລກມີທັງໝົດເກືອບ 70 ລ້ານກໍລະນີ, ການສັກຢາວັກຊິນທີ່ມີປະສິດທິຜົນແລະມີຄວາມປອດໄພແມ່ນວິທີທີ່ບັງເກີດຜົນແລະຖືກຕ້ອງທີ່ສຸດໃນການຕ້ານກັບພະຍາດໂຄວິດ-19. ສະນັ້ນ, ການສັກຢາວັກຊິນໂດຍໄວແມ່ນຄວາມຕ້ອງການອັນຮີບດ່ວນຂອງຫຼາຍປະເທດ, ຄວາມຂັດແຍ້ງກັນດ້ານການສະໜອງແລະຄວາມຕ້ອງການຢາວັກຊິນກໍ່ໄດ້ປະກົດຂຶ້ນ. ໃນຖານະເປັນປະເທດແຖວໜ້າໃນການຄົ້ນຄວ້າຜະລິດຢາວັກຊິນໃນໂລກ,ຈີນໄດ້ປະຕິບັດຄຳເຫັນສັນຍາຂອງຕົນໃນເວລາທີ່ສຳຄັນແບບນີ້,ຈີນຈະຊຸກຍູ້ໃຫ້ສະພາບຄວາມຂັດແຍ້ງກັນດ້ານການສະໜອງແລະຄວາມຕ້ອງການຢາວັກຊິນໃນໂລກຫຼຸດໜ້ອຍລົງ,ສ້າງຄວາມຫວັງໃໝ່ໃຫ້ແກ່ໂລກໃນການຕ້ານພະຍາດໂຄວິດ-19. ຫວ່າງມໍ່ໆມານີ້, ທ່ານ ຫວາງຢີ້ ທີ່ປຶກສາແຫ່ງລັດທັງເປັນລັດຖະມົນຕີກະຊວງການຕ່າງປະເທດຈີນ,ຜູ້ຕາງໜ້າພິເສດຂອງທ່ານປະທານ ສີຈິ້ນຜິງໄດ້ກ່າວຄຳປາໄສຜ່ານທາງວິດີໂອໃນກອງປະຊຸມຮ່ວມສະໄໝພິເສດກ່ຽວກັບບັນຫາພະຍາດໂຄວິດ-19 ໂດຍໄດ້ກ່າວຢືນຢັນອີກຄັ້ງໜຶ່ງວ່າ: ຈີນຈະສືບຕໍ່ໃຫ້ການສະໜັບສະໜູນແລະຊ່ວຍເຫຼືອແກ່ປະເທດທີ່ມີຄວາມຕ້ອງການ,ເພື່ອປະກອບສ່ວນເຂົ້າໃນການສ້າງປະຊາຄົມຮ່ວມສາທາລະນະສຸກຂອງມວນມະນຸດ. ເຊິ່ງເປັນການສະແດງຄວາມມຸ່ງຫວັງທີ່ຈິງໃຈຂອງຈີນທີ່ມີຕໍ່ໂລກອີກຄັ້ງໃໝ່ໃນການຮ່ວມມືກັນຕ້ານກັບພະຍາດໂຄວິດ-19. ນອກຈາກສະຫະລັດອາຣັບເອມີເຣດ, ບຣາຊິນແລະອິນໂດເນເຊຍແລ້ວ, ແມັກຊິກ,ຕວກກີແລະປະເທດອື່ນໆກໍ່ໄດ້ຈອງຊື້ຢາວັກຊິນພະຍາດໂຄວິດ-19 ຈຳນວນຫຼວງຫຼາຍນຳຈີນ. ຢາວັກຊິນພະຍາດໂຄວິດ-19 ເປັນທີ່ຍອມຮັບຈາກປະເທດພາຄີກໍພໍດີເປັນການຕອບໂຕ້ຄືນທີ່ດີທີ່ສຸດຕໍ່ການປ່າວຂ່າວແລະການໃສ່ຮ້າຍປາຍສີວ່າ “ຈີນເອົາຢາວັກຊິນພະຍາດໂຄວິດ-19 ເປັນເຄື່ອງມືການເມືອງພູມິພາກ”. ແຫຼ່ງຂໍ້ມູນ: ຊີອາໄອRead More »
ຜົນສໍາເລັດຂອງກອງປະຊຸມໃຫຍ່ ຄັ້ງທີ V ອົງຄະນະພັກກະຊວງ ຖວທ………
ກອງປະຊຸມໃຫຍ່ ຄັ້ງທີ V ອົງຄະນະພັກກະຊວງ ຖະແຫລງຂ່າວ, ວັດທະນະທໍາ ແລະ ທ່ອງທ່ຽວ (ຖວທ) ໄດ້ອັດລົງຢ່າງເປັນທາງການ ດ້ວຍຜົນສໍາເລັດອັນສະຫງ່າງາມ ໃນຕອນບ່າຍ ຂອງວັນທີ 10 ທັນວາ 2020, ທີ່ຫໍວັດທະນະທຳແຫ່ງຊາດ, ນະຄອນຫລວງວຽງຈັນ, ເຊິ່ງກອງປະຊຸມໄດ້ເລືອກຕັ້ງເອົາຄະນະບໍລິຫານງານພັກກະຊວງ ຖວທ ສະໄໝທີ V ຈໍານວນ 23 ສະຫາຍ, ຍິງ 3 ສະຫາຍ ຢ່າງມີປະຊາທິປະໄຕ, ມີຄວາມຮັບຜິດຊອບສູງ ແລະ ຖືກຕ້ອງຕາມຄວາມຮຽກຮ້ອງຕ້ອງການຂອງໜ້າທີ່ການເມືອງໃນໄລຍະໃໝ່ ເພື່ອເປັນຫລັກແຫລ່ງແກ່ນສານ ໃນການຊີ້ນຳ-ນຳພາວຽກງານ ຖວທ ຢ່າງຮອບດ້ານ ໃນໄລຍະ 5 ປີຕໍ່ໜ້າ. ຂະນະດຽວກັນ, ກອງປະຊຸມຄັ້ງປະຖົມມະລຶກໄດ້ເລືອກເອົາຄະນະປະຈໍາ ພັກກະຊວງ ຖວທ ສະໄໝທີ V ຈໍານວນ 7 ສະຫາຍ ພ້ອມກັນນີ້, ໄດ້ເປັນເອກະສັນເລືອກເອົາ ສະຫາຍ ກິແກ້ວ ໄຂຄຳພິທູນ ເປັນເລຂາຄະນະບໍລິຫານງານພັກກະຊວງ ຖວທ, ສະຫາຍ ວັນສີ ກົວມົວ ເປັນຮອງເລຂາ ທັງເປັນປະທານກວດກາພັກ, ...Read More »
ຜູ້ປະກອບການການຜະລິດສິນຄ້າທົ່ວປະເທດ ກຽມເຂົ້າຮ່ວມວາງສະແດງສິນຄ້າລາວ 2020…………..
ສະພາການຄ້າ ແລະ ອຸດສາຫະກຳແຫ່ງຊາດລາວ (ສຄອຊ) ຮ່ວມກັບສະພາການຄ້າ ແລະ ອຸດສາຫະກຳນະຄອນຫຼວງວຽງຈັນ ແລະ ກົມສົ່ງເສີມການຄ້າກະຊວງ ອຸດສາຫະກຳ ແລະ ການຄ້າ ຖະແຫຼງຂ່າວກຽມຈັດງານສະແດງສິນຄ້າລາວປະຈໍາປີ 2020 ທີ່ສູນການຄ້າລາວ-ໄອເຕັກ ເພື່ອສົ່ງເສີມການຜະລິດ ແລະ ຊົມໃຊ້ສິນຄ້າຂອງລາວ. ພິທີຖະແຫຼງຂ່າວຈັດຂຶ້ນວັນທີ 10 ທັນວາ 2020 ທີ່ສະພາການຄ້າ ແລະ ອຸດສາຫະກຳແຫ່ງຊາດລາວ( ສຄອຊ) ເຂົ້າຮ່ວມຂອງທ່ານ ສີສັງຄົມ ໂຄດໂຍທາ ຮອງກົມສົ່ງເສີມການຄ້າ, ທ່ານ ນາງຈັນທະຈອນ ວົງໄຊ ຮອງປະທານ ສຄອຊ ມີຜູ້ປະກອບການ ພາກທຸລະກິດເຂົ້າຮ່ວມ. ທ່ານ ນາງ ຈັນທະຈອນ ວົງໄຊ ກ່າວວ່າ: ປະເທດເຮົາໄດ້ຮັບຜົນກະທົບຈາກການລະບາດຂອງພະຍາດໂຄວິດ -19 ເພື່ອເປັນການກະຕຸ້ນເສດຖະກິດພາຍໃນ, ຊຸກຍູ້ໃຫ້ມີການໃຊ້ຈ່າຍ ແລະ ການບໍລິການ ພາຍໃນປະເທດໃຫ້ຫຼາຍຂຶ້ນ ພ້ອມທັງເປັນການສົ່ງເສີມການຜະລິດພາຍໃນ ແລະ ສົ່ງເສີມສ້າງຄວາມເຂັ້ມແຂງໃຫ້ຜູ້ປະກອບການ, ສຄອຊ ຮ່ວມກັບ ສຄອ ນະຄອນຫຼວງວຽງຈັນ ແລະ ສຄອ ບັນດາແຂວງ, ສະມາຄົມ, ...Read More »
ຫາລື ການປັບປຸງ ຮ່າງແຜນພັດທະນາເສດຖະກິດ-ສັງຄົມແຫ່ງຊາດ 5 ປີ…….
ກະຊວງແຜນການ ແລະ ການລົງທຶນ ຈັດກອງປະຊຸມປຶກສາຫາລືລະດັບວິຊາການກ່ຽວກັບ ຮ່າງແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ IX (2021-2025) ເພື່ອກະກຽມໃຫ້ແກ່ກອງປະຊຸມໂຕະມົນລະດັບສູງ, ທັງນີ້ ເພື່ອກໍແນໃສ່ຮັບປະກັນເຮັດໃຫ້ການພັດທະນາເສດຖະກິດ-ສັງຄົມໃນຕໍ່ໜ້າ ມີການຫັນປ່ຽນຢ່າງຕັ້ງໜ້າ, ຮອບດ້ານ ແລະ ເຂົ້າສູ່ລວງເລິກກວ່າເກົ່າ ແລະ ເພື່ອເລັ່ງລັດການປະຕິຮູບໂຄງສ້າງເສດຖະກິດ, ຮັບປະກັນໃຫ້ມີການຫັນປ່ຽນຢ່າງຮອບດ້ານ ກ້າວໄປສູ່ການເຕີບໂຕເສດຖະກິດທີ່ມີຄຸນນະພາບ, ຍືນຍົງ ແລະ ມີຄວາມຫລາກຫລາຍ, ທັງສືບຕໍ່ຜັນຂະຫຍາຍບັນດານະໂຍບາຍ ແລະ ຍຸດທະສາດໃນການສະໜັບສະໜູນການຫລຸດພົ້ນອອກຈາກສະຖານະປະເທດດ້ອຍພັດທະນາ, ການຈັດຕັ້ງປະຕິບັດເປົ້າໝາຍການພັດທະນາແບບຍືນຍົງ ແລະ ການຈັດຕັ້ງປະຕິບັດຍຸດທະສາດການເຕີບໂຕສີຂຽວ. ກອງປະຊຸມດັ່ງກ່າວ ຈັດຂຶ້ນໃນວັນ 10 ທັນວ່າ 2020 ພາຍໃຕ້ການເປັນປະທານຮ່ວມຂອງ ທ່ານ ນາງ ພອນວັນ ອຸທະວົງ ຫົວໜ້າກົມແຜນການ, ກະຊວງແຜນການ ແລະ ການລົງທຶນ ແລະ ທ່ານ ນາງ ລິຄາດາ ຣິເກີ ຜູ້ຕາງໜ້າອົງການສະຫະປະຊາຊາດປະຈຳ ສປປ ລາວ, ມີຜູ້ຕາງໜ້າຈາກບັນດາກະຊວງ, ຂະແໜງການຕ່າງໆ, ບັນດາແຂວງ, ອົງການຈັດຕັ້ງສາກົນ, ຄູ່ຮ່ວມພັດທະນາ, ບັນດາທູຕານຸທູດ ແລະ ທຸກຂະແໜງການທີ່ກ່ຽວຂ້ອງເຂົ້າຮ່ວມ. ...Read More »
ເປີດແລ້ວ ບຸນມະໂຫລານຊາວໜຸ່ມ-ເຍົາວະຊົນທົ່ວປະເທດ……
ສູນກາງຊາວໜຸ່ມ ປະຊາຊົນ ປະຕິວັດລາວ (ສຊປລ) ເປີດບຸນມະໂຫລານຊາວໜຸ່ມ-ເຍົາ ວະຊົນ ທົ່ວປະເທດປະຈໍາປີ 2020 ໃນວັນທີ 9 ທັນວາ 2020 ຢ່າງເປັນທາງການ ຢູ່ສູນການຄ້າລາວ-ໄອເຕັກ ນະຄອນຫລວງວຽງຈັນ, ໂດຍມີ ທ່ານ ອາລຸນໄຊ ສູນນະລາດ ເລຂາຄະນະບໍລິຫານງານສູນກາງຊາວໜຸ່ມປະຊາຊົນ ປະຕິວັດລາວ, ມີບັນດາການນໍາພັກ-ລັດ, ຜູ້ຕາງໜ້າຈາກອົງການຈັດຕັ້ງພັກ-ລັດ, ອົງການຈັດຕັ້ງມະຫາຊົນ, ຊາວໜຸ່ມ, ເຍົາວະຊົນ ແລະ ມວນຊົນພາຍໃນນະຄອນຫລວງວຽງຈັນເຂົ້າຮ່ວມເປັນຈໍານວນຫລວງຫລາຍ. ທ່ານ ອາລຸນໄຊ ສູນນະລາດ ໄດ້ກ່າວວ່າ: ບຸນມະໂຫລານຊາວໜຸ່ມ-ເຍົາວະຊົນ ປີ 2020 ນີ້, ຈັດ ຂຶ້ນພາຍໃຕ້ຫົວຂໍ້ “ລະນຶກເຖິງມູນເຊື້ອຊາວໜຸ່ມຮຸ່ນກ່ອນ ແລະ ເສີມຂະຫຍາຍບົດບາດຊາວໜຸ່ມຍຸກ ໃໝ່” ຊຶ່ງແມ່ນກິດຈະກໍາສໍາຄັນໜຶ່ງ ເພື່ອຂໍ່ານັບຮັບຕ້ອນວັນສໍາຄັນຕ່າງໆຂອງຊາດ-ຂອງພັກ ໃຫ້ມີບັນຍາກາດຟົດຟື້ນ ແລະ ສະແດງໃຫ້ເຫັນການຫັນແບບແຜນ ແລະ ຮູບແບບການເຄື່ອນໄຫວໄປສູ່ທັນສະໄໝທີ່ມີວິທະຍາສາດ, ສົ່ງເສີມຄວາມຮູ້ຄວາມສາມາດ, ທັກສະ, ຫົວຄິດປະດິດສ້າງ, ຊອກໃຫ້ໄດ້ບຸກຄົນດີເດັ່ນ, ວຽກຈິງຄົນແທ້ ເພື່ອເປັນຕົວແບບຂອງຊາວໜຸ່ມໃນທຸກຂົງເຂດ. ພ້ອມນີ້, ຍັງເປັນການເຕົ້າໂຮມຄວາມສາມັກຄີ, ໂຄສະນາເຜີຍແຜ່ມູນເຊື້ອການສຶກສາອົບຮົມ ການເມືອງ-ແນວຄິດຄຸນສົມບັດສິນທຳປະຕິວັດ, ສະແດງໃຫ້ເຫັນບົດບາດຂອງຄະນະຊາວໜຸ່ມ ...Read More »